2016. gada 13. decembrī Noteikumi Nr. 773

Rīgā (prot. Nr. 68  4. §)

**Noteikumi par valsts nozīmes zemes dzīļu nogabala "Inčukalna dabasgāzes krātuve" noteikšanu**

Izdoti saskaņā ar

Enerģētikas likuma

20.2pantu

1. Noteikumi nosaka valsts nozīmes zemes dzīļu nogabalu "Inčukalna dabasgāzes krātuve" (turpmāk – nogabals) no zemes virsmas līdz kristāliskajam pamatklintājam AR-PR.

2. Nogabalā aizliegts veikt darbības zemes dzīlēs no vidējā devona Narvas svītas virsmas D2nr līdz kristāliskajam pamatklintājam AR-PR. Minētais aizliegums neattiecas uz vienoto dabasgāzes pārvades un uzglabāšanas sistēmas operatoru.

3. Nogabala platība ir 83,722 kvadrātkilometri. Nogabala robežu shēma un robežas koordinātas noteiktas šo noteikumu pielikumā.

4. Vienotajam dabasgāzes pārvades un uzglabāšanas sistēmas operatoram dabasgāzes uzglabāšanas licences spēkā esības laikā ir tiesības lietot nogabalu atbilstoši licences nosacījumiem.

Ministru prezidents Māris Kučinskis

Ministru prezidenta biedra,

ekonomikas ministra vietā –

izglītības un zinātnes ministrs Kārlis Šadurskis